Sparkling Gems from the Greek | Antonet se geselshoekie
19/08/2013 by antonetb	Leave a comment
Sparkling Gems from the Greek, deur Rick Renner
Na my Bybel is my heel gunsteling boek definitief Sparkling Gems from the Greek deur Rick Renner. Hierdie boek breek die Nuwe Testament oop vir mense soos ek en jy wat nie Grieks ken nie. Die Grieks waarin die Nuwe Testament oorspronklik geskryf was, het soveel dieper betekenis as wat Engels en Afrikaans bied. Geweldig baie van die betekenis van woorde in die Bybel gaan verlore wanneer dit vertaal word.
Hierdie boek is in die vorm van dagstukke geskryf, so jy hoef nie die hele boek op eenslag deur te lees nie (maar die kans is goed dat jy graag sal wil). ŉ Voorbeeld uit die boek: Lukas 17:3 sê dat jy jou broer moet vergewe. Die Griekse woord vir “vergewe” is aphiemi. Rick Renner verduidelik dat dit beteken: “to set free, to let go, to release, to discharge, or to liberate completely. To forfeit any right to hold a person captive to a previous commitment or wrong he as committed”. En ons dink soms dat vergewe iets te doen het met hoe ons voel.
Ek kon nog nie hierdie boek in winkels kry nie, en bestel hom maar altyd oor die internet. Hy is tans beskikbaar by:
http://www.kalahari.com vir R389
http://www.loot.co.za vir R415
Dit klink dalk duur, maar glo my dit die beste belegging wat jy ooit sal kan maak (na jou Bybel, natuurlik!). Net om my nuwe Blog se geboorte te vier, wil ek graag een van hierdie boeke weggee. Stuur jou naam en posadres aan: antonetb@iafrica.com. Ek sal die boek gratis stuur vir die tiende persoon van wie ek ŉ epos kry. Sodra daar ŉ wenner is, sal ek dit op die blog aankondig – dan kan julle maar ophou eposse stuur, hoor!
Ek gee hierdie boek 5 volle sterre
Categories: Uncategorized | Tags: die bybel, Sparkling Gems from the Greek | Permalink.